ДОГОВОР № 15
ЗА ПОКУПКО - ПРОДАЖБА НА ПРОГНОЗНИ КОЛИЧЕСТВА ДЪРВЕСИНА 

Днес, 27. 02. 2017год., в административната сграда ДЛС „Граматиково” се сключи настоящият договор за покупко-продажба между:
Държавно ловно стопанство “Граматиково”, със седалище и адрес на управление: с.Граматиково, общ.Малко Търново, БУЛСТАТ 2016175440203,  представлявано от инж. Ганчо Костадинов – Директор и Мария Москова  – гл. счетоводител, наричан накратко ПРОДАВАЧ от една страна, 
и 
„Топаз”ЕООД, със седалище и адрес на управление: гр. Бургас, ул. «Александър Стамболийски»№ 7, ет.1, ЕИК 102848481, представлявано от Петър Панчев Панчев в качеството му на управител, наричан/а/ накратко КУПУВАЧ, от друга страна при следните условия:

I. ПРЕДМЕТ НА ДОГОВОРА
1. Продавачът се задължава да прехвърли на Купувача собствеността върху дървесина на временен склад, а Купувачът се задължава да заплати дървесината по договорената цена и да я транспортира.
2. Дървесината по т.1.1. е в ОБЕКТ ПРОДАЖБА  № 1714-1, обект  1714 : отдели и дървесен вид: посочени по-долу,  качество: съгласно сортиментната ведомост и опис на маркираните и сортиментирани насаждения. Прогнозно количество : 638  пл. куб.м.
3.Достигнатата цена на дървесината в обекта  е 51871/петдесет и една хиляди осемстотин седемдесет и един лева/без ДДС, въз основа на която се определят цените на отделните асортименти.
4. Цената на всеки асортимент се определя пропорционално на съотношението между достигнатата и началната цена на асортимента. Купувача заплаща по Асортименти следните цени :
	Обект 1714 - 1 113а, 311а, 342 в
	
	
	
	

	Сортимент
	дър.вид
	количество
	ед.цена
	стойност

	Трупи за бичене над 18 см
	цр
	3
	110,35
	331,05

	технологична дървесина от средна
	дб
	1
	80,9
	80,90

	технологична дървесина от дърва
	дб
	154
	80,92
	12461,68

	технологична дървесина от дърва
	цр
	11
	77,23
	849,53

	технологична дървесина от дърва
	бк
	44
	77,24
	3398,56

	технологична дървесина от дърва
	гбр
	20
	77,24
	1544,80

	ОЗМ
	дб
	30
	135,00
	4050,00

	дърва за горене
	дб
	263
	78,48
	20640,24

	дърва за горене
	цр
	17
	76,02
	1292,34

	дърва за горене
	бк
	66
	76,02
	5017,32

	дърва за горене
	гбр
	29
	76,02
	2204,58

	Цепена технологична
	дб
	 
	83,37
	0,00

	Цепена технологична
	цр
	 
	79,70
	0,00

	Цепена технологична
	бк
	 
	79,70
	0,00

	Цепена технологична
	гбр
	 
	79,70
	0,00

	НОЗМ
	дб
	 
	78,46
	0,00

	НОЗМ
	цр
	 
	78,46
	0,00

	НОЗМ
	бк
	 
	78,46
	0,00

	НОЗМ
	гбр
	 
	78,46
	0,00

	общо:
	 
	638
	 
	51871,00



II.ЦЕНА, НАЧИН НА ПЛАЩАНЕ И СРОК НА ДОГОВОРА

1. Купувачът заплаща дървесината по Асортименти, по действително добити  количества и достигнати цени. 
2. Заплащането на достигнатата цена за обектите се извършва по следния начин: 
-Първоначална вноска: 20% от стойността на договора, платима до 10 дни, считано от сключването на договора;
-Втора вноска: 10% от стойността на договора, платима до 5 април;
-Трета вноска: 10% от стойността на договора, платима до 5 май;
-Четвърта вноска: 10% от стойността на договора, платима до 5 юни;
-Пета вноска: 10% от стойността на договора, платима до 5 юли;
-Шеста вноска: 10% от стойността на договора, платима до 5 август;
-Седма вноска: 10% от стойността на договора, платима до 5 септември;
-Осма вноска: 10% от стойността на договора, платима до 5 октомври;
- Девета вноска: 10% от стойността на договора, платима до 5 ноември
Доставката на дървесина се извършва по следния график:
	№ на обекта
	Общо количество
	Първо тримесечие
	Второ тримесечие
	Трето тримесечие

	1714-1
	638
	212
	213
	213



Срокът за транспортиране на дървесината се определя до 15. 12. 2017год.
1. Плащането на цената се извършва в касата или по банков път по сметка на Държавно ловно стопанство “Граматиково” при банка в “Райфайзен банк” АД,  клон Приморско,  IBAN: BG67RZBB91551005710774, BIC: RZBBBGSF..
2. Фактурирането на дървесина се извършва по Асортименти след съставяне на протокол за измерване на рампираната дървесина на временен склад с представител от фирмата - купувач. 
5. Гаранцията за изпълнение на договора е в размер на 2594лв./две хиляди петстотин деветдесет и четири лева/, която представлява 5 % от стойността му и се връща след заплащане и транспортиране на цялото добито количество дървесина. 
6. Краен срок на договора : 15. 12. 2017год.


III. ПРЕМИНАВАНЕ НА СОБСТВЕНОСТТА

1. Правото на собственост върху дървесината преминава върху Купувача от момента на издаване на приемателно – предавателния протокол. Приемателно – предавателните протоколи се подписват от лицето ……………………………………………………………./ трите имена и ЕГН/ – нотариално упълномощен представител на купувача.
IV.ПРАВА И ЗАДЪЛЖЕНИЯ НА СТРАНИТЕ

1. ПРОДАВАЧЪТ има право:
1.1. Да спре транспортирането на дървесината от временен склад при лоши метеорологични условия, както и при форсмажорни обстоятелства по смисъла на § 1, т. 23 от Допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (Наредбата), във връзка с опазване и предотвратяване на повреди на горската пътна  инфраструктура, като за този период купувачът не дължи неустойка. 
1.2. Да предложи промяна на тримесечния график за доставка на договорената дървесина, в случай, че е налице забава при добива на същата.
1.3. Да откаже продажбата на заявените от КУПУВАЧА специални асортименти дървесина, при невъзможност за тяхното добиване.
2. ПРОДАВАЧЪТ е длъжен:
2.1. Да предостави на КУПУВАЧА договорените по т 4 прогнозни количества дървесина по тримесечия и минимални количества, както следва:
	№ на обекта
	Общо количество
	Първо тримесечие
	Второ тримесечие
	Трето тримесечие

	1714-1
	638
	212
	213
	213



2.2. [bookmark: _MON_1420354586][bookmark: _MON_1356184493][bookmark: _MON_1420354275][bookmark: _MON_1420354525][bookmark: _MON_1420354535][bookmark: _MON_1420354550]Да уведоми писмено КУПУВАЧА чрез писмо, електронна поща или факс, за наличното количество дървесина на склад, предмет на договора. 
2.3. Да осигури свой представител за предаването на наличната на склад дървесина в срок от 3 работни дни от изпращане на известие до КУПУВАЧА.
2.4. Да предаде на КУПУВАЧА собствеността върху реално добита на временен склад дървесина с подписване на предавателно-приемателен  протокол и след нейното заплащане.
2.5. Да осигури на КУПУВАЧА достъп с подходяща техника, съобразена с теренните условия за товарене и транспортиране на предадената на склад дървесина.
2.6. Да издава на КУПУВАЧА превозни билети до размера на внесените авансови вноски и да изготви приемателно–предавателен протокол по образец за предадената дървесина. 
 3. КУПУВАЧЪТ има право:
3.1. Да получи на склад действително добитите количества дървесина, съгласно действащите стандарти за качество на дървесината (БДС/EN). 
3.2. Да заяви писмено добиването на специални асортименти, извън посочените в договора, което се приема от продавача при технологична възможност за добива им. 
3.3. Да получи превозни билети за транспортиране на получената от него дървесина до размера на внесените авансови вноски.
3.4. Да получи достъп за товарене и транспортиране на предадената на временен склад дървесина, след подадена заявка до ПРОДАВАЧА, освен в случаите по т. 1.1.
3.5. Да предявява рекламации и да претендира за възстановяване на заплатената сума, съгласно разпоредбите на Закона за защита на потребителите.

4. КУПУВАЧЪТ е длъжен: 
4.1.  Да внася авансовите вноски по договорените размери и начини. 
4.2. Да осигури в срок до 5 работни дни от получаване на известие (уведомление) свой представител за приемане на  наличната дървесина на временен склад с приемателно – предавателен протокол. 
4.3. Да заплати изцяло всички добити договорени асортименти и количества дървесина от обекта, приети с протокол и налични на временен склад. 
4.4. Да организира транспортирането на заплатената дървесина в 10-дневен срок, считано от датата на подписване на приемателно-предавателния протокол, по горски и автомобилни пътища, водещи до общинската и републиканската пътна мрежа по начин, който не уврежда горските и полските пътища, като не преминава през земеделски територии, независимо от начина им на трайно ползване. 
4.5. Да уведомява най-малко един ден предварително ПРОДАВАЧА за всяко предстоящо транспортиране на дървесина от обекта. 
4.6. Да спазва нормативните изисквания, предвидени в българското законодателство, регламентиращи транспортирането на дървесината, както и нормативните изисквания за техническа и пожарна безопасност и охрана на труда и опазване на обществената инфраструктура. Същият носи отговорност за всякакви злополуки и инциденти, предизвикани от наети от него лица при изпълнението на задълженията си по договора, както и за нанесени щети на трети лица. 
4.7. Купувачът няма право да прехвърля на трети лица правата и задълженията  по договора.

V. СЪОБЩЕНИЯ

1. Всички съобщения и уведомления, включително и за разваляне на договора, ще се извършват в писмена форма (чрез телеграф, телекс, препоръчана поща или на ръка в деловодството на ДЛС).
2. При промяна на адреса за кореспонденция на някоя от страните по договора, същата е длъжна в седемдневен срок да информира другата страна.


VI. САНКЦИИ И НЕУСТОЙКИ
5. Страните по договора не дължат неустойки за неизпълнение на задълженията си по него, ако то се дължи на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно. В този случай всяка от страните е длъжна писмено да уведоми насрещната страна в 3-дневен срок от настъпване на събитието и да приложи доказателства за това.
6. ПРОДАВАЧЪТ дължи на КУПУВАЧА неустойка за виновно неизпълнение на следните задължения:
6.1. По т. 2.1. – неустойка в размер, равен на 2% от стойността на неизпълненото количество дървесина спрямо графика, изчислена на база на обезличен кубичен метър, съгласно договора. 
6.2. По т. 2.5. в срок по-дълъг от 30 дни – неустойка в размер, равен на 5% от стойността на наличната на склад дървесина.
 7. КУПУВАЧЪТ дължи на ПРОДАВАЧА неустойка за виновно неизпълнение на следните задължения:
7.1. По т. 4.2. – неустойка в размер на 0,5% от стойността й за всеки просрочен ден, но за не повече от 10 дни, след което внесената гаранция за изпълнение се задържа. 
7.2. По т. 4.3 – неустойка в размер на внесената от него гаранция за изпълнение на договора. 
7.3. По т. 4.4. – магазинаж в размер на 0,1% от стойността й за всеки просрочен ден, но за не повече от 30 дни, след което нетранспортираната дървесината остава в полза на Продавача. 
7.4. При неявяване на КУПУВАЧА или на негов упълномощен представител в определените срокове за приемане на дървесината, както и при неизпълнение на задълженията по т. 4.3. и 4.4., рискът от случайното повреждане или погиване в следствие на форсмажорни обстоятелства на наличната на склад дървесина преминава върху КУПУВАЧА от момента на изтичане на тези срокове. В този случай КУПУВАЧЪТ дължи обезщетение на ПРОДАВАЧА в размер, равен на нанесената щета.


VII. ПРЕКРАТЯВАНЕ НА ДОГОВОРА
8. Договорът се прекратява:
8.1.  с изтичане на срока му;
8.2.  по взаимно съгласие на страните, изразено в писмена форма;
8.3.  с едностранно писмено волеизявление от страна на ПРОДАВАЧА, като внесената от КУПУВАЧА гаранция за изпълнение се задържа, в случай че КУПУВАЧЪТ откаже да приеме или заплати или транспортира наличната на временен склад дървесина, предмет на договора, в договорените срокове.
8.4. С едностранно писмено волеизявление от всяка една от страните, когато след сключването му, поради обективни причини - форсмажорни обстоятелства, уважени реституционни претенции и непреодолима сила и други обстоятелства, възникнали след сключването му, в резултат на които неговото изпълнение е обективно невъзможно. В този случай авансово внесените суми по договора, ако има такива, се връщат на КУПУВАЧА, внесената от КУПУВАЧА гаранция за изпълнение на договора се освобождава, а страните не си дължат неустойки и престации за пропуснати ползи.
  9. Договорът може да бъде прекратен с едностранно писмено волеизявление от:
9.1. ПРОДАВАЧА, в случай на неизпълнение от ПРОДАВАЧА на задълженията по т. 4.1. до 4.3.
9.2. КУПУВАЧА, когато след сключване на договора не му бъдат осигурени договорираните количества дървесина, съгласно договорения график. В този случай авансово внесените от него суми и гаранцията за изпълнение по договора се възстановяват в срок от 5 работни дни от датата на прекратяване на договора.

IX. ДОПЪЛНИТЕЛНИ РАЗПОРЕДБИ
1. Настоящият договор влиза в сила от датата на подписването му от страните.
2. Възникналите спорове относно приложението и тълкуването на настоящия договор се решават чрез преговори и взаимно съгласие между страните, а когато такова липсва спорът се решава от компетентния съд.
3. За неуредените в договора случаи се прилагат разпоредбите на българското законодателство.
4. Настоящият договор може да бъде изменян само по взаимно съгласие между страните, изразено в писмена форма.
Настоящият договор се изготви в три еднообразни екземпляра – един за купувача и два за продавача . 

ПРОДАВАЧ:заличено, чл.2 ЗЗЛД                            Купувач: заличено, чл.2 ЗЗЛД  
Директор ДЛС: инж. Г. Костадинов /				/ Управител: П. Панчев/

Гл.счетоводител заличено, чл.2 ЗЗЛД  


Юрисконсулт:.. заличено, чл.2 ЗЗЛД  

